PMIndiaData/PMIndiaSum huggingface dataset:
ஜம்மு காஷ்மீர் மாநிலத்திற்கான பிரதமரின் மேம்பாட்டுத் திட்டத்தின் முக்கிய அம்சங்கள்

பிரதமர் திரு நரேந்திர மோடி ஜம்மு காஷ்மீர் மாநிலத்தின் மேம்பாட்டுக்கான ரூ.80,000 கோடித் திட்டத்தை இன்று அறிவித்துள்ளார். இந்தத் திட்டத்தின் முக்கிய அம்சங்களாவன: வெள்ள நிவாரணம், மறு சீரமைப்பு மற்றும் வெள்ள நிர்வாகம் – ரூ.7,854 கோடி இதில் சேதமடைந்த வீடுகளை சீரமைப்பதற்கென மக்களுக்கு வழங்கப்படும் பண உதவி அடங்கி இருக்கும். அடிப்படை வசதி செய்து தருதல், வியாபாரிகள் மற்றும் சிறு வர்த்தகர்களுக்கு வாழ்வாதாரத்தை மீட்டுக் கொடுத்தல் ஆகியனவும் இதில் வரும். ஜீலம் மற்றும் அதன் கிளை நதிகள் வெள்ள நிர்வாகத்திற்கான விரிவானத் திட்டம், ஜீலம்-தாவி வெள்ள மறு சீரமைப்புத் திட்டம் ஆகியனவும் இதன் கீழ் வரும். சாலை மற்றும் நெடுஞ்சாலைத் திட்டங்கள் – ரூ.42,611 கோடி இத்திட்டத்தில் ஜோஜீலா சுரங்கப் பாதை அமைத்தல், ஜம்மு மற்றும் ஸ்ரீநகரில் அரை வட்ட சாலைகள் அமைத்தல் மேலும் சிறந்த இணைப்பிற்கான பாரத் மாலா திட்டத்தின் கீழ் இணைப்புகளை ஏற்படுத்துதல், மாநிலத்தில் முக்கிய நெடுஞ்சாலைகளை மேம்படுத்துதல் ஆகியன சேர்க்கப்படும். மின்சக்தி, புதிய மற்றும் புதுப்பிக்கக்கூடிய எரிசக்தி – ரூ.11,708 கோடி மின்சார அடிப்படை வசதிகளை மேம்படுத்துதல், மின் விநியோக முறைகளை மேம்படுத்துதல், சூரியஒளி மின்சக்தி, சிறிய நீர்மின்சக்தித் திட்டங்கள் ஆகியன இதன் கீழ் வரும். சுகாதாரம் – ரூ.4,900 கோடி இதன் கீழ் வருபவை: அகில இந்திய மருத்துவ அறிவியல் நிறுவனம் போன்ற இரண்டு நிறுவனங்களை ஜம்மு காஷ்மீர் மாநிலத்தில் அமைத்தல், மருத்துவமனைகளிலும், ஆரம்ப சுகாதார மையங்களிலும் அடிப்படை வசதிகளை ஏற்படுத்துவதற்கு உதவி அளித்தல். மனிதவள மேம்பாடு, திறன் மேம்பாடு மற்றும் விளையாட்டுக்கள் – ரூ.2,600 கோடி ஜம்முவில் இந்திய தொழில்நுட்பக் கழகம், இந்திய நிர்வாகவியல் கழகம் ஆகியவற்றை ஏற்படுத்துதல், ஹிமாயத் திட்டத்தின்படி அடுத்த ஐந்து ஆண்டுகளில் ஒரு லட்சம் இளைஞர்களுக்கு பயிற்சி அளித்தல் மற்றும் விளையாட்டு அடிப்படை வசதிகளை பெருக்குதல் ஆகியன இந்தத் திட்டத்தின் கீழ் வருபவை. விவசாயம் மற்றும் உணவு பதனீடு – ரூ.529 கோடி இதன்படி தோட்டக்கலை துறைக்கு நிதி ஆதரவு அளிக்கப்படும். குளிர்சாதன சேமிப்பு வசதிகள் உருவாக்கப்படும். சுற்றுலா – ரூ.2,241 கோடி இதில் புதிய திட்டங்கள், புதிய சுற்றுலாத் திட்டங்கள் மற்றும் 50 சுற்றுலா கிராமங்கள் அமைப்பது ஆகியன அடங்கும். நகர மேம்பாடு – ரூ.2,312 கோடி அதிநவீன நகரம் அமைத்தல், தூய்மை இந்தியா இயக்கம் திட்டங்களின் கீழ் வரும் தொகைகளும் ஜம்மு காஷ்மீரில் நகரங்களில் அடிப்படை வசதிகளை மேம்படுத்துவதற்கான தொகைகளும் இதில் அடங்கும். இடம் பெயர்ந்த மக்களின் பாதுகாப்பு மற்றும் நலத்திட்டங்கள் – ரூ.5,263 கோடி காஷ்மீர் புலம் பெயர்ந்தோருக்கு வேலைவாய்ப்பு பெற்றுத் தருதல், சாம்ப், மற்றும் பாகிஸ்தான் வசமுள்ள காஷ்மீர் ஆகியவற்றை சேர்ந்த குடும்பத்தினருக்கு மறுவாழ்வுத் திட்டங்கள், வீடுகள் கட்டுதல், இந்திய ரிசர்வ் படைப் பிரிவுகள் 5 உருவாக்குதல் ஆகியன இதில் வரும். இந்திய ரிசர்வ் படைப்பிரிவு ஜம்மு காஷ்மிரைச் சேர்ந்த 4000 பேருக்கு வேலைவாய்ப்புகளை உருவாக்கும். பஷ்மினா மேம்பாட்டுத் திட்டம் – ரூ.50 கோடி மொத்த உதவித் திட்டம் – ரூ.80,068 கோடி
ஹைட்ரோப்ளூரோ கார்பன்கள் குறைப்புக்கான ஓசோன் அடுக்கை பாதிக்கும் பொருட்களின் மான்ட்ரீல் நெறிமுறைக்கான கிகாலி திருத்தத்தின் பின்னேற்பு ஒப்பந்தம்: மத்திய அமைச்சரவை ஒப்புதல்

ஹைட்ரோப்ளூரா கார்பன்கள் குறைப்புக்கான ஓசோன் அடுக்கை பாதிக்கும் பொருட்களின் மான்ட்ரீல் நெறிமுறைக்கான கிகாலி திருத்தத்தின் பின்னேற்பு ஒப்பந்தத்துக்கு பிரதமர் திரு நரேந்திர மோடி தலைமையிலான மத்திய அமைச்சரவை இன்று ஒப்புதல் அளித்தது. இந்த ஒப்பந்தம் ருவாண்டா கிகாலியில் 2016ம் ஆண்டு நடந்த 28வது கூட்டத்தில் சம்பந்தப்பட் நாடுகளால் ஏற்றுக் கொள்ளப்பட்டது. பயன்கள்: (i) ஹைட்ரோ ப்ளூரோ கார்பன் குறைப்பு, பசுமை இல்ல வாயுக்களின் வெளியேற்றத்தை தடுக்கும் என எதிர்பார்க்கப்படுகிறது. இது பருவநிலை மாற்றத்தை தடுக்கவும், மக்களுக்கு பயனளிக்கவும் உதவும். (ii) ஒப்புக்கொள்ளப்பட்ட திட்டத்தின்படி தொழிற்சாலைகள் ஹைட்ரோகார்பன்களை குறைக்கும் செயலில் ஈடுபடும். ஹைட்ரோப்ளூரோ கார்பன்கள் அற்ற மற்றும் குறைந்த புவி வெப்பத்துக்கு ஏற்ற தொழில்நுட்பங்களுக்கு மாறும். யுக்திகள் அமலாக்கம் மற்றும் இலக்குகள்: (i) 2023ம் ஆண்டுக்குள் தொழிற்சாலைகளுடன் ஆலோசித்து, இந்தியாவில் ஹைட்ரோப்ளூரோ கார்பன்களை குறைக்கும் தேசிய யுக்தி மேம்படுத்தப்படும். (ii) 2024ம் ஆண்டு ஜூன் மாதத்துக்குள், கிகாலி திருத்தத்தின் படி, இணங்கி செயல்படுவதை உறுதி செய்ய தற்போதைய சட்டங்கள், ஓசோன் பாதிப்பு பொருட்களுக்கான விதிமுறைகள் திருத்தம் செய்யப்படும். முக்கிய தாக்கம்: (வேலைவாய்ப்பு உற்பத்தி உட்பட) (i) ஹைட்ரோ ப்ளூரோ கார்பன்கள் குறைப்பு, கார்பன்டை ஆக்சைடு வெளியேற்றத்தை 105 மில்லியன் டன் அளவுக்கு குறைக்கும். ஒசோன் அடுக்கை பாதுகாப்பதோடு, 2100-ம் ஆண்டுக்குள் புவி வெப்பத்தை 0.5 டிகிரி செல்சியஸ் வரை தவிர்க்க உதவும். (ii) கிகாலி திருத்தத்தின் கீழ் ஹைட்ரோ ப்ளூரோ கார்பன் குறைப்பை அமல்படுத்துவது, எரிசக்தி சேமிப்பை ஏற்படுத்துவது, கார்பன் வெளியேற்றத்தை குறைக்கும், பருவநிலைக்கு பயனுள்ளதாக இருக்கும். (iii) ஹைட்ரோப்ளூரோ கார்பன்கள் குறைப்பு அமலாக்கம், பொருளாதார, சமூக பயன்கள், சுற்றுச்சூழல் ஆதாயங்களை அதிகரிக்கும் நோக்கில் அரசு திட்டங்களை ஒருங்கிணைக்கும். (iv) சாதனங்கள், ஹைட்ரோ ப்ளூரோ கார்பன்கள் அல்லாத மாற்று, குறைந்த வெப்பத்தை வெளிப்படுத்தும் ரசாயணங்கள் ஆகியவை உள்நாட்டில் உற்பத்தி செய்வதற்கான வாய்ப்புகள் ஏற்படும். இதன் மூலம் குறைந்த வெப்பத்தை வெளிப்படுத்தும் மாற்று தொழில்நுட்பத்துக்கு தொழிற்சாலைகள மாற முடியும். புதிய தலைமுறை மாற்று குளிர்சாதனங்கள் மற்றும் அது தொடர்பான தொழில்நுட்பங்களை உள்நாட்டில் ஊக்குவிப்பதற்கான வாய்ப்புகள் ஏற்படும். இதன் மூலம் வேலைவாய்ப்புகள் பெருகும். மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1746946 —
ம.பி. சித்தியில் பேருந்து விபத்தில் ஏற்பட்ட உயிரிழப்புக்கு பிரதமர் இரங்கல், கருணைத் தொகைக்கு  ஒப்புதல்

மத்தியப்பிரதேச மாநிலம் சித்தியில் ஏற்பட்ட பேருந்து விபத்தில் நேரிட்ட உயிரிழப்புக்கு பிரதமர் திரு நரேந்திர மோடி இரங்கல் தெரிவித்துள்ளார். பிரதமரின் கூற்றை மேற்கோள்காட்டி, பிரதமர் அலுவலகம் வெளியிட்டுள்ள சுட்டுரைச் செய்தியில், “மத்தியப்பிரதேசம் சித்தியில் ஏற்பட்ட பேருந்து விபத்து மிக மோசமானது. பாதிக்கப்பட்ட குடும்பங்களுக்கு இரங்கல்கள். விபத்து நேரிட்ட இடத்தில் அரசு அதிகாரிகள் முழு முனைப்புடன் மீட்புப் பணியிலும், நிவாரண நடவடிக்கைகளிலும் ஈடுபட்டுள்ளனர்” என்று கூறியுள்ளது. விபத்தில் பாதிக்கப்பட்டவர்களுக்கு கருணைத் தொகையை வழங்க பிரதமர் ஒப்புதல் அளித்துள்ளார். பிரதமர் அலுவலகம் வெளியிட்டுள்ள சுட்டுரைச் செய்தியில், “மத்தியப்பிரதேசம் சித்தியில் ஏற்பட்ட பேருந்து விபத்தில் உயிரிழந்தவர்களின் குடும்பத்திற்கு தலா ரூ.2 லட்சமும், படுகாயம் அடைந்தவர்களுக்கு ரூ.50,000-மும், கருணைத் தொகையாக, பிரதமர் தேசிய நிவாரண நிதியிலிருந்து வழங்குவதற்கு பிரதமர் திரு நரேந்திர மோடி ஒப்புதல் அளித்துள்ளார்” என்று தெரிவித்துள்ளது.
சௌரி சௌரா சம்பவத்தின் 100 ஆண்டுகள் நிறைவடையும் நாளில் விடுதலைப் போராட்ட வீரர்களைப் பிரதமர் நினைவுகூர்ந்தார்

சௌரி சௌரா சம்பவத்தின் 100 ஆண்டுகள் நிறைவடையும் நாளில் விடுதலைப் போராட்ட வீரர்களைப் பிரதமர் திரு நரேந்திர மோடி நினைவுகூர்ந்தார். இந்த சம்பவத்தின் நூற்றாண்டு விழாவைக் கடந்த ஆண்டு தொடங்கிய போது தாம் நிகழ்த்திய உரையையும் அவர் பகிர்ந்துள்ளார். டுவிட்டரில் பிரதமர் கூறியிருப்பதாவது ; “சௌரி சௌரா சம்பவத்தின் 100 ஆண்டுகளை இன்று நாம் நினைவுகூர்கிறோம். இந்த சம்பவத்தின் நூற்றாண்டு விழாவைக் கடந்த ஆண்டு தொடங்கிவைத்தபோது நிகழ்த்திய எனது உரையைப் பகிர்ந்துள்ளேன். நமது விடுதலைப் போராட்ட வீரர்களை நினைவுகூர்வது உள்ளிட்ட விரிவான பல விஷயங்கள் குறித்து நான் பேசியுள்ளேன். https://t.co/jUkSVkjMSn"
தேசிய கல்வி சார் வைப்பகம்   அமைப்பதற்கு மத்திய அமைச்சரவை ஒப்புதல்

மாணவர்களின் சான்றிதழ் தொகுப்புகளை ஒருங்கிணைத்து வைக்கும் தேசிய கல்விசார் வைப்பகம் அமைப்பதற்கு பிரதமர் நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது. டிஜிட்டல் இந்தியா திட்டத்தினை செயல்படுத்தும் மேலும் ஒரு பரிணாமத்தின் விரிவாக்கத்திற்கு இந்த திட்டம் உதவும். அமைச்சரவை ஒப்புதல் அளித்துள்ள இந்த தேசிய கல்விசார் வைப்பகம் அமைக்கும் திட்டம் (என்.ஏ.டி) இன்னும் 3 மாதங்களில் நடைமுறைக்கு வரும். 2017-18ம் ஆண்டில் இத்திட்டம் நாடுமுழுவதும் நடைமுறைக்கு வரும். இந்த ஆண்டு பிப்பரவரி மாதம் 2016-17ம் ஆண்டு பட்ஜெட்டில் நிதி அமைச்சர் ஆற்றிய உரையில், பள்ளி படிப்பு சான்றிதழ் , பட்டப்படிப்பு மற்றும் இதர உயர்கல்வி படிப்புகளுக்கான சான்றிதழ்கள் பாதுகாக்கப்பட்ட ஆவண காப்பகம் முறையில் ஒருங்கிணைக்கும் திட்டம் நடைமுறைப்படுத்தப்படும் என்று அறிவித்திருந்தார். அந்தவகையில் என்.எ.டி. அமைப்பு என்.எஸ்.டி.எல். மற்றும் சி.எஸ்.டி.எல் . தகவல் மேலாண்மை நிறுவனங்களால் செயலாக்கம் செய்யப்படும். இந்த இரு நிறுவனங்களும் இந்திய பங்கு பரிவர்த்தனை வாரியமான செபியின் 1992ம் ஆண்டுவிதிப்படி துணை அமைப்பாக செயல்பட்டு வருகிறது. இந்த முறையில் பதிவேற்றம் செய்யப்படும் சான்றிதழ்களின் உண்மைத் தன்மைக்கு கல்வி நிறுவன்ங்கள்தான் பொறுப்பாகும். இந்த டெபாசிட்டரி அமைப்பானது ஒருங்கிணைந்து செயல்படுவதோடு, கல்வி நிறுவனங்கள், வாரியங்கள், மதிப்பீட்டு நிறுவனங்கள் ஆகியவற்றினை பதிவு செய்து வைத்திருக்கும். அத்துடன் மாணவர்கள், மற்றும் இதர பயன்பாட்டாளர்களின் தகவல்கள், சான்றிதழ்களை சரிபார்க்கும் வங்கிகள், வேலை வழங்கும் நிறுவனங்கள், அரசு முகமைகள் ஆகியவற்றின் விவரங்களும் இந்த என்ஏடி தன்னுள் தொகுத்து வைத்திருக்கும். இந்த அமைப்பானது கல்விச்சான்றிதழ் தொடர்பான அச்சிட்ட மதிப்பீட்டு அறிக்கையை தேவையானவர்களுக்கு வழங்கும். அங்கீகரிக்கப்பட்ட பயனாளர்கள் கேட்கும் கல்விச்சான்றிதழ்களின் நம்பகத்தன்மை மற்றும் விவரங்களை பற்றிய கேள்விகளுக்கு ஒரே நாளில் இந்த அமைப்பு பதில் அளிக்கும். வேலை வழங்கும் நிறுவனங்கள் மற்றும் இதர அமைப்புகள் ஒரு மாணவரின் கல்வி விவரங்களை சம்மந்தப்பட்டவரின் ஒப்புதலோடு என்.ஏ.டி. மூலம் ஒப்பிட்டு பார்த்துக்கொள்ளலாம். இந்த கல்வி சான்றிதழ் தகவல் தொகுப்பின் நம்பகத்தன்மை, ரகசியம், உள்ளிட்டவற்றை என்.ஏ.டி. பராமரிக்க வேண்டும். இதற்கான பயிற்சிகளையும் சம்மந்தப்பட்ட வர்களுக்கு இந்த நிறுவனம் வழங்கும்.
மினிக்காய்,துண்டி கடற்கரை, கட்மாட் கடற்கரை ஆகியவை தூய்மையான கடற்கரைகள் பட்டியலில்சேர்க்கப்பட்டிருப்பதற்காக லட்சத்தீவின் மக்களுக்கு பிரதமர் வாழ்த்துத்தெரிவித்துள்ளார்

உலகின் தூய்மையான கடற்கரைகளுக்கு வழங்கப்படும் சுற்றுச்சூழல் முத்திரையை மினிக்காய், துண்டி கடற்கரை, கட்மாட் கடற்கரை ஆகியவை பெற்று தூய்மையான கடற்கரைகள் பட்டியலில் சேர்க்கப்பட்டிருப்பதற்காக லட்சத்தீவின் மக்களுக்கு பிரதமர் திரு நரேந்திர மோடி வாழ்த்துத் தெரிவித்துள்ளார். இந்தியாவின் மிகச்சிறந்த கடற்கரை பற்றி எடுத்துரைத்துள்ள பிரதமர், கடற்கரை தூய்மையை மேலும் அதிகரிக்க இந்தியர்களிடம் உள்ள ஆர்வத்தைப் பாராட்டினார். மத்திய சுற்றுச்சூழல், வனம் மற்றும் பருவநிலை மாற்றத் துறை அமைச்சர் திரு பூபேந்திர யாதவின் ட்விட்டர் பதிவைப் பகிர்ந்து பிரதமர் வெளியிட்டுள்ள ட்விட்டர் செய்தியில் கூறியிருப்பதாவது; “இது மகத்தானது! குறிப்பாக, இந்த சாதனைக்காக லட்சத்தீவு மக்களுக்கு வாழ்த்துக்கள். இந்தியாவின் கடற்கரை சிறப்பானது. கடற்கரை தூய்மையை அதிகரிக்க மக்களிடையே உள்ள ஆர்வம் மிகப்பெரியதாகும்.’’
இந்திய அரசு அச்சகங்களை (GIPs) சீரமைத்தல் / இணைப்பதற்கும் மற்றும் அதன் நவீனமயமாக்கலுக்கும் மத்திய அமைச்சரவை ஒப்புதல்

இந்திய அரசு அச்சகங்கள் (GIPs) 17 –யை 5 மத்திய அரசு அச்சகங்களாக சீரமைத்து இணைப்பதற்கும் மற்றும் அவற்றை நவீனமயமாக்கலுக்கும் பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்தது. இந்த 5 அச்சகங்கள் புதுதில்லியில் குடியரசு தலைவர் மாளிகை, மின்டோ சாலை, மாயாபுரி மற்றும் மகாராஷ்டிர மாநிலம் நாசிக், மேற்கு வங்காளம் மாநிலம் கொல்கத்தா கோயில் தெரு ஆகிய இடங்களில் அமைந்திருக்கும். இந்த 5 அச்சகங்களும் அவற்றில் உள்ள உபரி நிலத்தை பணமாக்கி அதனை கொண்டு மேம்படுத்தி நவீனமயமாக்கப்படும். இதர இணைக்கப்பட்ட அச்சகங்களின் நிலமான 468.08 ஏக்கர் நிலம் மத்திய நகர்ப்புற மேம்பாட்டு அமைச்சகத்தின் நிலம் மற்றும் மேம்பாட்டு அலுவலகத்தில் ஒப்படைக்கப்படும். சண்டிகார், புவனேஷ்வர், மைசூரு ஆகிய இடங்களில் உள்ள இந்திய அரசின் பாடப்புத்தக அச்சகங்களின் 56.67 ஏக்கர் நிலம், சம்பந்தப்பட்ட மாநில அரசுகளிடம் திரும்பத் தரப்படும். இந்த அச்சகங்கள் நவீனப்படுத்தப்படுவதால் நாடெங்கும் உள்ள மத்திய அரசு அலுவலகங்களுக்கு தேவையான முக்கியமான, ரகசிய அவசர, பல வண்ண அச்சுப் பணிகளை மேற்கொள்ள முடியும். இந்த பணிகள் அனைத்தும் அரசுக்கு எவ்வித நிதிச் செலவும் இல்லாமலும் பணியாளர்கள் வேலை நீக்கம் செய்யப்படாமலும் மேற்கொள்ளப்படும்.
தர்மஸ்தலத்தில் ஸ்ரீமஞ்சுநாத சுவாமி ஆலயத்தில் வழிபாடு நடத்தினார் பிரதமர்; உஜிரே-வில் நடந்த பொதுக் கூட்டத்தில் உரையாற்றினார்

பிரதமர் திரு. நரேந்திர மோடி, தனது கர்நாடக மாநிலப் பயணத்தின் முதல் கட்டமாக மங்களூருக்கு இன்று வந்து சேர்ந்தார். அங்கிருந்து தர்மஸ்தலத்துக்கு சென்று, ஸ்ரீ மஞ்சுநாத சுவாமி ஆலயத்தில் வழிபாடு நடத்தினார். உஜிரே பகுதியில் நடைபெற்ற பொதுக் கூட்டத்தில், பிரதமரின் மக்கள் நிதித் திட்டத்தின் கீழ் கணக்கு வைத்திருப்பவர்களுக்கு ரூபே அட்டைகளை பிரதமர் திரு. நரேந்திர மோடி வழங்கினார். “பூமி தாயை பாதுகாப்போம் மற்றும் அடுத்த தலைமுறைக்கு கொண்டுசெல்வோம்” திட்டத்தை தொடங்கிவைத்ததன் அடையாளமாக அதற்கான சின்னத்தை (லோகோ) அவர் வெளியிட்டார். பொதுமக்கள் மத்தியில் உரையாற்றிய பிரதமர், மஞ்சுநாதரை வழிபடுவதற்கு வாய்ப்பு கிடைத்ததற்கு மகிழ்ச்சி தெரிவித்தார். தற்போதைய நூற்றாண்டு, திறன் வளர்ப்பு குறித்தது என்று அவர் கூறினார். இந்தியா என்பது இளைஞர்கள் நிரம்பிய நாடு, எனவே, நமது புவியமைப்பு பகிர்வை பயன்படுத்திக் கொள்ள வேண்டியது அவசியம் என்று அவர் கூறினார். நமது முனிவர்களும், தீர்க்கதரிசிகளும் கட்டமைப்பை உருவாக்கி ஊக்குவித்து வந்தனர். இது நூற்றாண்டுகளுக்கும் சமூகத்துக்கு உதவியது என்று பிரதமர் தெரிவித்தார். மகளிர் சுயஉதவிக் குழுக்களுக்கு ரூபே அட்டைகளை வழங்குவதற்கு கிடைத்த வாய்ப்பு குறித்து பேசிய பிரதமர், டிஜிட்டல் பரிவர்த்தனைகள் மீது உள்ள ஆர்வத்தைப் பார்த்து மகிழ்ச்சி அடைவதாகக் கூறினார். பீம் செயலியைப் பயன்படுத்துமாறும், ரொக்கமற்ற பரிவர்த்தனைகளை பின்பற்றுமாறும் மக்களை அவர் கேட்டுக் கொண்டார். இது நேர்மை மற்றும் நாணயத்துக்கான காலகட்டம்; அரசு அமைப்பை ஏமாற்றுவோருக்கு இடம் இல்லை என்று பிரதமர் கூறினார். இந்திய அரசிடமிருந்து வரும் ஒவ்வொரு ரூபாயும், ஒவ்வொரு வளமும் இந்தியர்களின் நலனுக்காகவே அர்ப்பணிக்கப்பட்டது என்று பிரதமர் தெரிவித்தார். வளர்ச்சியின் பலன்கள், உரிய பயனாளிகளுக்கு எந்தவொரு ஊழலுக்கும் இடம் அளிக்காமல் சென்று சேர்வதை நாங்கள் உறுதிப்படுத்தியுள்ளோம் என்று பிரதமர் கூறினார். தற்போதைய நாள் மற்றும் காலக்கட்டத்தில், நீரை சேமிப்பது என்பது மிகப்பெரும் சவால் என்று திரு.நரேந்திர மோடி குறிப்பிட்டார். குறுகியகால ஆதாயம் குறித்து கவலைப்படாமல், இயற்கையுடன் இணைந்து வாழ்வதற்கு முக்கியத்துவம் அளிக்க வேண்டியது அவசியம் என்று அவர் வலியுறுத்தினார். சொட்டுநீர்ப் பாசனம் போன்ற வழிமுறைகளைப் பின்பற்றுமாறு கர்நாடக விவசாயிகளை கேட்டுக் கொண்ட பிரதமர், இது நீரை சேமிக்க உதவும் என்று கூறினார்.
உலக மல்யுத்த சாம்பியன்பட்ட போட்டியில் வெண்கலப்பதக்கம் வென்ற வினேஷ் போகட், பஜ்ரங் புனியா ஆகியோருக்கு பிரதமர் வாழ்த்து

பெல்கிரேடில் நடைபெற்ற உலக மல்யுத்த சாம்பியன்பட்ட போட்டியில் வெண்கலப்பதக்கம் வென்ற வினேஷ் போகட், பஜ்ரங் புனியா ஆகியோருக்கு பிரதமர் திரு நரேந்திர மோடி வாழ்த்துத் தெரிவித்துள்ளார். இது குறித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது “நமது மல்யுத்த வீரர்கள் நம்மை பெருமை அடையச் செய்துள்ளனர். பெல்கிரேடில் நடைபெற்ற உலக மல்யுத்த சாம்பியன்பட்ட போட்டியில் வெண்கலப்பதக்கம் வென்ற வினேஷ் போகட், பஜ்ரங் புனியா ஆகியோருக்கு வாழ்த்துக்கள். இப்போட்டியில் இரண்டு பதக்கங்களை வென்ற முதல் இந்திய வீராங்கனையான வினேஷ் போகட்டிற்கும், 4-வது பதக்கம் வென்ற பஜ்ரங்கிற்கும் இது சிறப்பு வாய்ந்தது”.
103 வயதான விதவைப் பெண்மணி திருமதி ஷர்பதி தேவி பிரதமருக்கு ராக்கி அணிவித்தார்

ரக்‌ஷா பந்தன் பண்டிகையை முன்னிட்டு பிரதமர் திரு. நரேந்திர மோடியை இன்று அவரது இல்லத்தில் 103 வயதான விதவைப் பெண்மணி திருமதி ஷர்பதி தேவி சந்தித்தார். அவர் பிரதமருக்கு ராக்கி அணிவித்தார். சுமார் 50 ஆண்டுகளுக்கு முன்பு தன் சகோதரரை இழந்த திருமதி ஷர்பதி தேவி, இன்றும் அவர் நினைவால் வாடுகிறார். குறிப்பாக, ரக்‌ஷா பந்தன் அன்று சகோதரரின் நினைவு அவரை வாட்டுகிறது என்று அவரது மகன் பிரதமர் திரு. நரேந்திர மோடிக்கு கடிதம் எழுதினார். அதன் விளைவாக, திருமதி ஷர்பதி தேவியையும், அவர் குடும்பத்தையும் தமது இல்லத்திற்கு இன்று வருமாறு பிரதமர் அழைத்தார். பிரதமரை சந்தித்து ராக்கி அணிவித்ததில் திருமதி ஷர்பதி தேவி பெருமகிழ்ச்சியடைந்துள்ளார். இன்று அவர்கள் கலந்துரையாடல் அருமையான அனுபவமாக இருந்தது.
ஆப்கானிஸ்தான் அதிபருக்கு பிரதமர் திரு. மோடி நன்றி

கோவிட் – 19 அவசர கால பயன்பாட்டு நிதியத்துக்கு பங்களிப்பு செய்தமைக்காக ஆப்கானிஸ்தான் அதிபர் திரு. அஸ்ரப் கனிக்கு இந்தியப் பிரதமர் திரு. நரேந்திர மோடி நன்றி தெரிவித்துக் கொண்டார். “தெற்காசிய நட்புறவில் உறுதியைக் காட்டும் வகையில் கோவிட் – 19 அவசர கால பயன்பாட்டு நிதியத்துக்கு 1 மில்லியன் டாலர் பங்களிப்பு செய்திருப்பதற்கு ஆப்கானிஸ்தானுக்கு நன்றி தெரிவித்துக் கொள்கிறேன். அதிபர் அஸ்ரப் கனிக்கு நன்றி” என்று பிரதமர் கூறியுள்ளார்.
ஐ.சி.எஸ்.ஐ. பொன்விழா ஆண்டு தொடக்க நிகழ்ச்சியில் நிறுவனச் செயலாளர்களிடையே பிரதமர் உரை நிகழ்த்தினார்

பிரதமர் திரு.நரேந்திர மோடி அவர்கள் இன்று – இந்திய நிறுவனச் செயலாளர்கள் நிலையம் – ஐ.சி.எஸ்.ஐ.-ன் பொன்விழா ஆண்டு தொடக்க நிகழ்ச்சியில் நிறுவனச் செயலாளர்களிடையே உரையாற்றினார். இந்நிகழ்ச்சியின்போது, பிரதமர் ஐ.சி.எஸ்.ஐ. உடன் தொடர்பு கொண்டுள்ள அனைவரையும் பாராட்டினார். நிறுவனங்கள் சட்டத்தை பின்பற்றுவதையும், தங்களது கணக்கை முறையாக பராமரிப்பதை உறுதி செய்வதற்கு பொறுப்பானவர்களிடையே தான் இருப்பது மகிழ்ச்சியளிப்பதாக தெரிவித்தார். அவர்களது பணி நாட்டின் நிறுவன கலாச்சாரத்தை ஏற்பட உதவுவதாக கூறினார். மேலும், அவர்களது அறிவுரை நாட்டின் நிறுவன ஆட்சியமைப்பில் தாக்கத்தை ஏற்படுத்தும் என்றார். நம் நாட்டில் உள்ள சிலர், நமது சமூக அமைப்பின் நேர்மையை பலவீனப்படுத்தவும், நாட்டின் கவுரவத்தை குறைக்கவும் முயன்று வருவதாக பிரதமர் தெரிவித்தார். அத்தகைய கூறுகளை அமைப்பிலிருந்து அகற்றி சுத்தம் செய்திட அரசு உழைத்து வருவதாகவும் அவர் கூறினார். அரசின் முயற்சிகளின் விளைவாக, பொருளாதாரம் குறைந்த ரொக்க பணத்தில் செயல்பட்டு வருவதாக பிரதமர் கூறினார். பணமதிப்பிழக்கச் செய்தல் நடவடிக்கைக்கு முன்பு 12 சதவீதமாக ஒட்டுமொத்த உள்நாட்டு உற்பத்திக்கு எதிராக இருந்த ரொக்கம், 9 சதவீதமாக குறைந்துள்ளது. நம்பிக்கையற்ற உணர்வை ஏற்படுத்தும் நபர்களுக்கு எதிராக எச்சரிக்கையுடன் இருக்க வேண்டும் என்றார் பிரதமர். கடந்த காலாண்டில் காணப்பட்டது போல், கடந்த காலங்களிலும் 5.7 சதவீதமாக வளர்ச்சி விகிதம் வீழ்ச்சியடைந்ததை பிரதமர் நினைவு கூர்ந்தார். அத்தகைய தருணங்களில், குறைந்த வளர்ச்சி விகிதங்களுடன், உயர் பணவீக்கம், உயர் வியாபார கணக்கு பற்றாக்குறை மற்றும் உயர் நிதி பற்றாக்குறையும் சேர்ந்து இருந்தன என்றார் அவர். உலக பொருளாதாரத்தை பின்னுக்கு இழுக்கும் வலுவற்ற ஐந்து பொருளாதாரங்களில் இந்தியாவும் ஒன்றாக ஒரு காலத்தில் இருந்தது என்றார் பிரதமர். முந்தைய காலாண்டில் வளர்ச்சியில் சரிவு ஏற்பட்டதை ஒப்புக்கொண்ட பிரதமர், அப்போக்கினை மாற்றியமைக்க அரசு உறுதிபூண்டுள்ளதாக தெரிவித்தார். பல முக்கிய சீர்திருத்தம் தொடர்பான முடிவுகள் எடுக்கப்பட்டுள்ளதாகவும், அவை தொடரும் என்றார். நாட்டின் நிதி ஸ்திரத்தன்மை பராமரிக்கப்படும் என உறுதியளித்தார். அரசு எடுத்த நடவடிக்கைகளால் வருங்காலங்களில் நாடு புதிய வளர்ச்சியடைந்த அணியில் சேரும் என கூடியிருந்தவர்களுக்கு உறுதியளித்தார். நேர்மையாளர்களுக்கு முக்கியத்துவம் அளிக்கப்படும் என்ற அவர், நேர்மையாளர்களின் நலன்கள் பாதுகாக்கப்படும் என்றார். கடந்த மூன்று ஆண்டுகளில் சில முக்கியத் துறைகளில் முதலீடு மற்றும் ஒதுக்கீடுகள் வெகுவாக உயர்ந்துள்ளதை பிரதமர் கோடிட்டு காட்டினார். இக்காலக்கட்டத்தில் 21 துறைகளில் 87 சீர்திருத்தங்கள் மேற்கொள்ளப்பட்டுள்ளதாக அவர் கூறினார். முதலீடுகள் அதிகளவு உயர்ந்துள்ளதற்கான புள்ளிவிவரங்களை அவர் எடுத்துரைத்தார். அரசின் கொள்கை மற்றும் திட்டமிடலில், ஏழை மற்றும் நடுத்தர மக்களின் சேமிப்பை உறுதி செய்வதற்கும், அவர்களது வாழ்க்கை மாறுவதற்கும் கவனம் செலுத்தப்படும் என்றார் பிரதமர். சில தருணங்களில் தாம் விமர்சனங்களை எதிர்கொள்ள நேர்ந்தாலும், தனது தற்போதைய சொந்த நலனுக்காக நாட்டின் வருங்காலத்தை அடகுவைக்க மாட்டேன் என்றும், மக்கள் மற்றும் நாட்டிற்கு அதிகாரம் அளிப்பதற்காக தாம் உழைத்து வருவதாகவும் அவர் வலியுறுத்தினார். ஐ.சி.எஸ்.ஐ. பொன்விழா ஆண்டு தொடக்க நிகழ்ச்சியில் விளக்கக்கப்பட்ட படக்காட்சி
ஆதார் அட்டை வழங்குதல் மற்றும் வங்கிக் கணக்கில் நேரடி மானியம் செலுத்தும் திட்டங்களில் ஏற்பட்டுள்ள முன்னேற்றத்தை பிரதமர் ஆய்வு செய்தார்.

பிரதமர் திரு நரேந்திர மோடி அவர்கள், திங்களன்று நடைபெற்ற உயர்நிலை கூட்டத்தில், ஆதார் அட்டை வழங்குதல் மற்றும் வங்கிக் கணக்கில் நேரடி மானியம் செலுத்தும் திட்டங்களில் ஏற்பட்டுள்ள முன்னேற்றங்கள் குறித்து ஆய்வு செய்தார். இரண்டு மணி நேரம் நடந்த ஆய்வுக் கூட்டத்தில், மக்களுக்கு பயன்கள் சென்று சேரும் வகையில் ஆதார் எண்கள் உருவாக்குவதில் ஏற்பட்டுள்ள முன்னேற்றம், ஆதார் அட்டை எண்களை மத்திய அரசின் தரவுகளோடு இணைப்பது, பயனாளிகளை அடையாளம் காண்பதில் உள்ள முறைகளை நெறிப்படுத்துவது ஆகியவற்றில் ஏற்பட்டுள்ள முன்னேற்றம் குறித்து பிரதமருக்கு விளக்கப்பட்டது. 2015-16 நிதியாண்டில், 30 கோடி பயனாளர்களுக்கு ரூ.61,000 கோடி நேரடி மானியம் செலுத்தும் திட்டம் மூலம் வழங்கப்பட்டுள்ளதாக பிரதமரிடம் தெரிவிக்கப்பட்டது. இதில் ரூ.25,000 கோடி, மகாத்மா காந்தி ஊரக வேலை வாய்ப்புத் திட்டத்தின் கீழும், ரூ. 21,000 கோடி, சமையல் எரிவாயு மானியத்தின் கீழும் வழங்கப்பட்டுள்து. நேரடி மானியம் செலுத்தும் திட்டத்தின் மூலம், பல்வேறு நலத்திட்டங்களில் குறிப்பிடத்தக்க சேமிப்பு ஏற்பட்டுள்ளது. உதாரணமாக, 1.6 கோடி போலி ரேஷன் அட்டைகள் நீக்கப்பட்டு, அதன் மூலம், 10,000 கோடி சேமிக்கப்பட்டது. சமையல் எரிவாயு மானிய திட்டத்தில் 3.5 கோடி போலிப் பயனாளிகள் பெயர் நீக்கப்பட்டு, அதன் மூலம் மட்டும் 2014-15ம் ஆண்டில் மட்டும் ரூ.14,000 கோடி சேமிக்கப்பட்டுள்ளது. மகாத்மா காந்தி ஊரக வேலை வாய்ப்புத் திட்டத்தின் கீழ், 2015-16ம் ஆண்டில் ரூ.3000 கோடி (10 சதவிகிதம்) சேமிக்கப்படும் என்று மதிப்பிடப்பட்டுள்ளது. பல்வேறு மாநிலங்கள் மற்றும் யூனியன் பிரதேசங்கள் நேரடி மானிய திட்டத்தால் பயனடைந்துள்ளன. அனைத்து பயனாளிகளுக்கும் நலத்திட்டங்கள் உரிய நேரத்தில் கிடைக்கும் வகையில் எவ்விதத் தவறும் இல்லாத வழிமுறையை கண்டறிய வேண்டும் என்றார் பிரதமர். புதிய திட்டங்களை செயல்படுத்துவதால், பயனாளிகளுக்கு எந்த சிரமமும் ஏற்படாத வகையில் சம்பந்தப்பட்ட துறைகள் உறுதி செய்ய வேண்டும் என்று பிரதமர் வலியுறுத்தினார். திட்டங்களுக்கான மென்பொருளை செயல்படுத்துவதற்கு முன்பாக, போதுமான வகையில் சோதிக்க வேண்டும் என்று பிரதமர் அறிவுறுத்தினார். என்.ஜி.ஓ.க்களை அடையாளம் காண்பதற்காக உருவாக்கப்பட்ட புதிய திட்டம் குறித்து பிரதமரிடம் விளக்கப்பட்டது. 71,000க்கும் அதிகமான என்.ஜி.ஓ.க்கள், நிதி ஆயோக் நடத்தும் என்.ஜி.ஓ.க்களுக்கான தர்ப்பன் இணையதளத்தில் பதிவு செய்துள்ளன.
யோகா தினத்தைக் கடைப்பிடிக்குமாறும் அன்றாட வாழ்க்கையில் யோகாவை ஒரு பகுதியாக மாற்றுமாறும்  அனைவரையும் பிரதமர் வலியுறுத்தியுள்ளார்

யோகா தினத்தைக் கடைப்பிடிக்குமாறும் அன்றாட வாழ்க்கையில் யோகாவை ஒரு பகுதியாக மாற்றுமாறும் அனைவரையும் பிரதமர் திரு நரேந்திர மோடி வலியுறுத்தியுள்ளார். “நமது அன்றாட வாழ்க்கையில் யோகா” என்பது குறித்த குறும்படத்தையும் திரு மோடி பகிர்ந்துள்ளார். தொடர்ச்சியான ட்விட்டர் பதிவுகளில் பிரதமர் கூறியிருப்பதாவது: “வரும் நாட்களில், சர்வதேச யோகா தினத்தை உலகம் கொண்டாடவுள்ளது. யோகா தினத்தை கடைபிடித்து, யோகாவை உங்கள் அன்றாட வாழ்வின் ஒர் அங்கமாக மாற்றுமாறு அனைவரையும் வலியுறுத்துகின்றேன். நன்மைகள் பல…
தில்லியில் மத்திய பிரதேச விருந்தினர் மாளிகை கட்ட நிலம் ஒதுக்கீடுக்கு அமைச்சரவை ஒப்புதல்

மத்திய பிரதேச அரசு தில்லியில் தனது விருந்தினர் மாளிகையை கட்டிக்கொள்வதற்கு புதிதில்லி சாணக்கியபுரி, ஜீசஸ் அண்ட் மேரி சாலை – டாக்டர் ராதாகிருஷ்ணன் சாலை சந்திப்பில் உள்ள 1.478 ஏக்கர் அல்லது 5882.96 சதுர மீட்டர் பரப்பிலான பிளாட் எண் 29சி மற்றும் 29டி மனைகளை தற்போதைய மதிப்பில் கீழ்க்காணும் நிபந்தனைகளுடன் ஒதுக்கீடு செய்ய பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது. (i) ஒதுக்கீடு செய்யப்பட்ட நிலத்தில் விருந்தினர் மாளிகை கட்டுமானப் பணிகள் நிறைவடைந்த பின்னர் மத்திய பிரதேச அரசு, புதுதில்லி, சாணக்கியபுரி 2, கோபிநாத் பார்டோலாய் மார்கில் 0.89 ஏக்கர் பரப்பிலான நிலத்தை L&விடம் அந்த நிலத்திற்கான வாடகையை அளிக்க வேண்டும். மத்திய பிரதேச அரசு தனது விருந்தினர் மாளிகையை இன்றைய மற்றும் எதிர்காலத் தேவைகளைக் கருத்தில் கொண்டு நவீன வசதிகளுடன் கட்டுவதற்கு இந்த ஒதுக்கீடு உதவும். மாநில விருந்தினர் மாளிகை கட்டுவது தவிர வேறு எதற்கும் இந்த நிலத்தை மத்திய பிரதேச அரசு பயன்படுத்தாது. கட்டுமானத்தின் போது மத்திய அரசு தற்போதுள்ள விதிகள், மாஸ்டர் பிளான் உள்ளிட்டவற்றை மதிக்க வேண்டும்.
பூடான் மன்னருடன் பிரதமர் தொலைபேசியில் உரையாடல்

பூடான் மன்னர் மேதகு ஜிக்மே கேசர் நம்க்யேல் வாங்க்சக்-வுடன் பிரதமர் மோடி இன்று தொலை பேசியில் பேசினார். பிரதமர் திரு. நரேந்திர மோடியின் 70வது பிறந்தநாளை முன்னிட்டு, அவருக்கு பூடான் மன்னர் வாழ்த்துக்கள் தெரிவித்தார். அதை ஏற்றுக் கொண்டு நன்றி தெரிவித்த பிரதமர், பூடான் மன்னருக்கும், முன்னாள் மன்னர் மற்றும் அரச குடும்ப உறுப்பினரகள் பற்றியும் நலம் விசாரித்து தனது அன்பைத் தெரிவித்தார். அண்டை நாடுகளாகவும், நட்பு நாடுகளாகவும் இருக்கும் இந்தியா-பூடான் இடையே நிலவும் தனிச்சிறப்பான பிணைப்பு மற்றும் நம்பிக்கை குறித்து இரு தலைவர்களும் பேசினர். இந்த சிறப்பு நட்பை வளர்ப்பதில், பூடான் மன்னர் வழிகாட்டியாக இருப்பதற்கு பிரதமர் திரு.நரேந்திர மோடி நன்றி தெரிவித்தார். பூடானில் கொவிட்-19 நிலைமையை திறம்பட சமாளித்ததற்கு, பிரதமர் தனது பாராட்டை தெரிவித்தார். மேலும், கொவிட் நிலைமையை சமாளிக்க, பூடானுக்கு தேவையான உதவிகளை அளிப்பதற்கு, இந்தியா தயாராக இருப்பதாகவும் பிரதமர் திரு.நரேந்திர மோடி உறுதியளித்தார். இருதரப்புக்கும் சாதகமான தேதியில், பூடான் மன்னர் மற்றும் அவரது குடும்பத்தினர், இந்தியா வரும்படியும், பிரதமர் மோடி அழைப்பு விடுத்தார்.
புனித வெள்ளியன்று ஏசு கிறிஸ்துவை பிரதமர் நினைவு கூர்ந்தார்

புனித வெள்ளி தினத்தை முன்னிட்டு ஏசு கிறிஸ்துவை அவரது பணி மற்றும் தியாகங்களுக்காக பிரதமர் திரு. நரேந்திர மோடி நினைவு கூர்ந்தார். ”புனித வெள்ளியான இன்று நாம் ஏசு கிறிஸ்துவின் பணி மற்றும் தியாகத்திற்காக நினைவு கூறுகிறோம். மனிதர்கள் அவதியுறுவதை தணிப்பதற்காக தன் வாழ்நாளை அர்ப்பணித்தவர்” என்று பிரதமர் குறிப்பிட்டுள்ளார்.
திரு அடல் பிகாரி வாஜ்பாயின் பிறந்தநாளை முன்னிட்டு பிரதமர் மரியாதை

முன்னாள் பிரதமர் திரு அடல் பிகாரி வாஜ்பாயின் பிறந்தநாளை முன்னிட்டு பிரதமர் திரு நரேந்திர மோடி அவருக்கு மரியாதை செலுத்தியுள்ளார். திரு அடல் பிகாரி வாஜ்பாய் குறித்த தமது கருத்துக்களையும் திரு மோடி பகிர்ந்தார். ட்விட்டர் பதிவில் அவர் தெரிவித்ததாவது: “அடல் அவர்களது பிறந்தநாளை முன்னிட்டு அவரை வணங்குகிறேன். இந்தியாவிற்கு அவர் அளித்த பங்களிப்பு மறக்க இயலாதது. அவரது தலைமைத்துவமும், தொலைநோக்குப் பார்வையும் கோடிக்கணக்கான மக்களுக்கு ஊக்கமளிக்கிறது.”